शाहरुख, सलमान से लेकर कार्तिक आर्यन तक, इन स्टार्स के प्रोजेक्ट्स पर लगे 1600 करोड़ रुपए
Bollywood Upcoming Movies 2023 (From April To June) List And Earning Prediction. अप्रैल आखिर से जून के आखिर तक बॉलीवुड की महज 12 बड़ी फिल्में आ रही हैं, जिन पर 1600 करोड़ रुपए दांव पर हैं। बॉलीवुड के लिए फेस्टिव सीजन के अलावा गर्मी की छुट्टियां भी कमाऊ सीजन साबित होती रही हैं।
अप्रैल आखिर से जून के आखिर तक बॉलीवुड की महज 12 बड़ी फिल्में आ रही हैं, जिन पर 1600 करोड़ रुपए दांव पर हैं। बॉलीवुड के लिए फेस्टिव सीजन के अलावा गर्मी की छुट्टियां भी कमाऊ सीजन साबित होती रही हैं। हालांकि, कोविड के बाद से हालात बदल गए हैं।
2018 में समर सीजन में 39 फिल्में आई थीं। उनमें 9 सुपरहिट थीं। उनका औसत इंडिया कलेक्शन 52 करोड़ से 342 करोड़ तक था। 2022 में 30 फिल्में रिलीज हुईं। उनमें से महज 7 हिट थीं। केजीएफ 2 ने 434 करोड़ और जुग-जुग जियो ने 85 करोड़ का कलेक्शन किया था।
जवान से लेकर ड्रीम गर्ल 2 बॉक्स ऑफिस पर दस्तक देगी 
इस बार गर्मियों में शाहरुख, सलमान, प्रभास, कार्तिक, आयुष्मान की फिल्में आ रही हैं। ऐसे में निर्माताओं को बड़ी उम्मीदें हैं। ट्रेड पंडित अतुल मोहन बताते हैं, जनवरी में पठान ने बॉक्स ऑफिस का रुख बदला था। जून में शाहरुख की जवान ऐसा ही कर सकती है।
आयुष्मान की ड्रीम गर्ल 2 स्ट्रॉन्ग फ्रेंचाइजी है। रॉकी और रानी की प्रेम कहानी से करण जौहर की वापसी हो रही है। उसमें बड़े सितारों का जमघट है। फैमिली और लव स्टोरी वाली फिल्म है। लिहाजा अलग-अलग जनरेशन के दर्शक इसे देखने आ सकते हैं। मैदान इंडियन स्पोर्ट्स जगत के अहम अध्याय पर बेस्ड है। वह भी रौनक बिखेर सकती है।
बड़े बजट की ये फिल्में मैदान में
ट्रेड एनालिस्ट तरण आदर्श के मुताबिक, पिछले 30-40 सालों में पहली बार है, जब समर सीजन में कम फिल्में आ रही हैं और कलेक्शन भी फीका रहने के आसार हैं। हम भी नहीं समझ पा रहे कि मई पूरा खाली है, तब मेकर्स फिल्में क्यों नहीं रिलीज कर रहे।
ईद पर सलमान की किसी का भाई, किसी की जान आ रही है। जून में बड़ी फिल्मों की तादाद ज्यादा है। ये हैं जवान,आदिपुरुष, मैदान, सत्यप्रेम की कथा, जुलाई में योद्धा, ड्रीम गर्ल 2, रॉकी और रानी की प्रेम कहानी, आ रही हैं। इन सबसे उम्मीदें हैं।
मई में रिलीज होंगी ये बड़ी हॉलीवुड फिल्में
ईद से जुलाई तक ये बड़ी फिल्में होगी रिलीज 
मई में तेजस, स्वातंत्र्यवीर सावरकर, आजम की रिलीज डेट घोषित की गई है, मगर संभावना कम है।